Document ID: 31999R0588

ΚΑΝΟΝΙΣΜΟΣ (ΕΚ) αριθ. 588/1999 ΤΗΣ ΕΠΙΤΡΟΠΗΣ της 18ης Μαρτίου 1999 για την παρέκκλιση από τους κανονισμούς (ΕΟΚ) αριθ. 1589/87, (ΕΟΚ) αριθ. 429/90, (ΕΟΚ) αριθ. 1158/91, (ΕΟΚ) αριθ. 3378/91, (ΕΟΚ) αριθ. 3398/91 και (ΕΚ) αριθ. 2571/97 όσον αφορά την προθεσμία που έχει καθοριστεί για την υποβολή των προσφορών στις δημοπρασίες του Μαΐου 1999
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6, το άρθρο 7 παράγραφος 5, το άρθρο 7α παράγραφος 1 πρώτο εδάφιο και παράγραφος 3 και το άρθρο 12 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1589/87 της Επιτροπής, της 5ης Ιουνίου 1987, για την αγορά με δημοπρασία βουτύρου από τους οργανισμούς παρεμβάσεως (3), ο κανονισμός (ΕΟΚ) αριθ. 429/90 της Επιτροπής, της 20ής Φεβρουαρίου 1990, σχετικά με την χορήγηση βάσει δημοπρασίας ενίσχυσης στο συμπυκνωμένο βούτυρο που προορίζεται για άμεση κατανάλωση στην Κοινότητα (4), ο κανονισμός (ΕΟΚ) αριθ. 1158/91 της Επιτροπής, της 3ης Μαΐου 1991, σχετικά με την αγορά με δημοπρασία αποκορυφωμένου γάλακτος σε σκόνη από τους οργανισμούς παρέμβασης (5), ο κανονισμός (ΕΟΚ) αριθ. 3378/91 της Επιτροπής, της 20ής Νοεμβρίου 1991, για την πώληση βουτύρου από τα αποθέματα παρεμβάσεως που προορίζεται για την εξαγωγή και για τροποποίηση του κανονισμού (ΕΟΚ) αριθ. 569/88 (6), ο κανονισμός (ΕΟΚ) αριθ. 3398/91 της Επιτροπής, της 20ής Νοεμβρίου 1991, για την πώληση με δημοπρασία αποκορυφωμένου γάλακτος σε σκόνη που προορίζεται για την παρασκευή σύνθετων ζωοτροφών και για τροποποίηση του κανονισμού (ΕΟΚ) αριθ. 569/88 (7), και ο κανονισμός (ΕΚ) αριθ. 2571/97 της Επιτροπής, της 15ης Δεκεμβρίου 1997, σχετικά με την πώληση σε μειωμένη τιμή βουτύρου και την χορήγηση ενίσχυσης στην κρέμα γάλακτος, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (8), που όλοι τροποποιήθηκαν τελευταία από τον κανονισμό (ΕΚ) αριθ. 124/1999 (9), έχουν καθορίσει τις λεπτομέρειες που αφορούν τις διαδικασίες δημοπρασίας στα διάφορα καθεστώτα 7 ότι το χρονοδιάγραμμα των αργιών του Μαΐου 1999 καθιστά αδύνατο, για πρακτικούς λόγους, να τροποποιηθεί η προθεσμία για την υποβολή των προσφορών στο πλαίσιο των εν λόγω κανονισμών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 2 πρώτη φράση του κανονισμού (ΕΟΚ) αριθ. 1589/87, του άρθρου 3 παράγραφος 2 του κανονισμού (ΕΟΚ) αριθ. 429/90, του άρθρου 2 πρώτη φράση του κανονισμού (ΕΟΚ) αριθ. 1158/91, του άρθρου 3 παράγραφος 2 πρώτη φράση του κανονισμού (ΕΟΚ) αριθ. 3378/91, του άρθρου 4 παράγραφος 3 πρώτη φράση του κανονισμού (ΕΟΚ) αριθ. 3398/91 και του άρθρου 14 παράγραφος 2 πρώτη φράση του κανονισμού (ΕΚ) αριθ. 2571/97, η προθεσμία για την υποβολή των προσφορών για τον Μάιο 1999 λήγει στις 4 και στις 18 Μαΐου ώρα 12.00.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 1999.

Labels: 3
17
6